钦定古今图书集成/历象汇编/岁功典/第110卷 > 凤凰台上忆吹箫〈秦淮夜月〉元彭履道
## 钦定古今图书集成/历象汇编/岁功典/第110卷 > 凤凰台上忆吹箫〈秦淮夜月〉元彭履道

劝客新楼，鸣筝上酒，夜凉人爱秋深。何似过、赏心佳
处，依约湖阴。东望寒光缥缈，烟水阔、短笛消沈。阑干
近，胜时种柳，青到如今。　凌波又成误约，自环珮飞
去，暗想遗音。重记省、江城倦客，醉拥秋衾。谁家一掬红泪，孤雁远、湿透罗襟。石城晓，数声又递寒砧。